DA Den Europæiske Unions Tidende C 161/2

Bekendtgørelse til EL FATMI, Nouredine (alias Nourredin EL FATMI; alias Nouriddine EL FATMI, alias Noureddine EL FATMI, alias Abu AL KA’E KA’E; alias Abu QAE QAE; alias FOUAD; alias FZAD; alias Nabil EL FATMI; alias Ben MOHAMMED; alias Ben Mohand BEN LARBI; alias Ben Driss Muhand IBN LARBI; alias Abu TAHAR; alias EGGIE), WALTERS, Jason (alias Abdullah; alias David), Babbar Khalsa, Hamas (herunder Hamas-Izz al-Din-al-Qassem), Hofstadgroep, International Sikh Youth Federation (ISYF), Kurdistans Arbejderparti (PKK) (alias KADEK; alias KONGRA-GEL), De Tamilske Tigre (LTTE), Palæstinensisk Islamisk Jihad (PIJ), Folkets Revolutionære Befrielseshær/Befrielsesfront/Parti (DHKP/C) (alias Devrimci Sol (Revolutionært Venstre), Dev Sol), Stichting Al Aqsa (alias Stichting Al Aqsa Nederland, alias Al Aqsa Nederland), der er optaget på den liste, der er omhandlet i artikel 2, stk. 3, i Rådets forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme

(jf. bilaget til Rådets gennemførelsesforordning (EU) nr. 83/2011 af 31. januar 2011)

2011/C 161/02

Følgende oplysninger bekendtgøres hermed for EL FATMI, Nouredine (alias Nourredin EL FATMI; alias Nouriddine EL FATMI, alias Noureddine EL FATMI, alias Abu AL KA’E KA’E; alias Abu QAE QAE; alias FOUAD; alias FZAD; alias Nabil EL FATMI; alias Ben MOHAMMED; alias Ben Mohand BEN LARBI; alias Ben Driss Muhand IBN LARBI; alias Abu TAHAR; alias EGGIE), WALTERS, Jason (alias Abdullah; alias David), Babbar Khalsa, Hamas (herunder Hamas-Izz al-Din-al-Qassem), Hofstadgroep, International Sikh Youth Federation (ISYF), Kurdistans Arbejderparti (PKK) (alias KADEK; alias KONGRA-GEL), De Tamilske Tigre (LTTE), Palæstinensisk Islamisk Jihad (PIJ), Folkets Revolutionære Befrielseshær/Befrielsesfront/Parti (DHKP/C) (alias Devrimci Sol (Revolutionært Venstre), Dev Sol), Stichting Al Aqsa (alias Stichting Al Aqsa Nederland, alias Al Aqsa Nederland), der er medtaget på listen i Rådets gennemførelsesforordning (EU) nr. 83/2011 af 31. januar 2011 (1).

Ifølge Rådets forordning (EF) nr. 2580/2001 af 27. december 2001 indefryses alle pengemidler, andre finansielle aktiver og økonomiske ressourcer, der tilhører de berørte personer, grupper og enheder, og der må hverken direkte eller indirekte stilles pengemidler, andre finansielle aktiver og økonomiske ressourcer til rådighed for dem.

Rådet har modtaget nye oplysninger af relevans for listen over ovennævnte personer og grupper. Efter at have overvejet disse nye oplysninger har Rådet ændret begrundelserne i overensstemmelse hermed.

De berørte personer og grupper kan fremsende en anmodning om at få en opdateret udgave af Rådets begrundelse for, at de bibeholdes på ovennævnte liste, til følgende adresse:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

En sådan anmodning skal fremsendes senest 3 uger fra datoen for offentliggørelsen af denne bekendtgørelse.

De berørte personer og grupper kan til enhver tid fremsende en anmodning, sammen med den fornødne dokumentation, til Rådet om, at afgørelsen om at optage og bibeholde dem på ovennævnte liste tages op til fornyet overvejelse, på ovennævnte adresse. Anmodninger vil blive behandlet, når de er modtaget. I den forbindelse gøres de berørte personer og grupper opmærksom på, at Rådet med regelmæssige mellemrum underkaster listen en fornyet gennemgang, jf. artikel 1, stk. 6, i fælles holdning 2001/931/FUSP. For at anmodninger kan behandles under den kommende gennemgang, bør de fremsendes senest tre uger fra datoen for meddelelsen af begrundelsen.

De berørte personer og grupper gøres opmærksom på muligheden for at indgive en anmodning til de kompetente myndigheder i den eller de relevante medlemsstater, der er anført i bilaget til forordningen, med henblik på at opnå tilladelse til at anvende indefrosne midler i forbindelse med essentielle behov eller specifikke betalinger i overensstemmelse med artikel 5, stk. 2, i denne forordning. Der findes en ajourført liste over disse kompetente myndigheder på følgende websted:

http://ec.europa.eu/comm/external_relations/cfsp/sanctions/measures.htm

(1) EUT L 28 af 2.2.2011, s. 15.